CELEX: 31994D0213
Language: el
Date: 1994-04-12 00:00:00
Title: 94/213/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1994 σχετικά με την επέκταση στα μη μέλη ορισμένων κανόνων που θεσπίζονται από την ένωση παραγωγών Apropesca στον τομέα των προϊόντων της αλιείας και υδατοκαλλιέργειας (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31994D0213

94/213/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1994 σχετικά με την επέκταση στα μη μέλη ορισμένων κανόνων που θεσπίζονται από την ένωση παραγωγών Apropesca στον τομέα των προϊόντων της αλιείας και υδατοκαλλιέργειας (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 106 της 27/04/1994 σ. 0032 - 0033

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1994 σχετικά με την επέκταση στα μη μέλη ορισμένων κανόνων που θεσπίζονται από την ένωση παραγωγών Apropesca στον τομέα των προϊόντων της αλιείας και υδατοκαλλιέργειας (Το κείμενο στην πορτογαλική γλώσσα  είναι το μόνο αυθεντικό) (94/213/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2),  και ιδίως το άρθρο 5 παράγραφος 2,  Εκτιμώντας:  ότι οι πορτογαλικές αρχές κοινοποίησαν στην Επιτροπή, στις 16 Φεβρουαρίου 1994, την πρόθεσή τους να επεκτείνουν τους κανόνες που αφορούν την παραγωγή και την εμπορία δίθυρων μαλακίων της ένωσης παραγωγών Apropesca σε μη μέλη της οργάνωσης αυτής που  εκφορτώνουν τα δίθυρα μαλάκια που αλιεύουν στους λιμένες Povoa do Varzim, Matosinhos, Douro και Aveiro, οι οποίοι βρίσκονται σε περιοχή για την οποία η Apropesca είναι αντιπροσωπευτική, με ισχύ έως τις 31 Δεκεμβρίου 1994- ότι οι κανόνες που κοινοποιήθηκαν είναι σύμφωνοι με την κοινοτική νομοθεσία και ειδικότερα με τους κανονισμούς (ΕΟΚ) αριθ. 3759/92 και (ΕΟΚ) αριθ. 3190/82 της Επιτροπής της 29ης Νοεμβρίου 1982 περί θεσπίσεως των λεπτομερειών εφαρμογής για την επέκταση  σε μη μέλη ορισμένων κανόνων που θεσπίζονται από τις οργανώσεις παραγωγών στον τομέα των προϊόντων αλιείας (3)- ότι, επομένως, οι κανόνες που κοινοποιήθηκαν δύνανται να επεκταθούν, σύμφωνα με τα προτεινόμενα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Οι κανόνες που θεσπίζονται από την κοινή οργάνωση παραγωγών Apropesca στον τομέα των προϊόντων της αλιείας και της υδατοκαλλιέργειας δύνανται να καταστούν δεσμευτικοί για τα μη μέλη της οργάνωσης αυτής.  Οι κανόνες αυτοί περιέχονται στο παράρτημα της παρούσας απόφασης.   Άρθρο 2  Η παρούσα απόφαση απευθύνεται στην Πορτογαλική Δημοκρατία.  Βρυξέλλες, 12 Απριλίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 338 της 30. 11. 1982, σ. 11.      ΠΑΡΑΡΤΗΜΑ  1. Τίτλος Επέκταση σε μη μέλη ορισμένων κανόνων που θεσπίζονται από την ένωση παραγωγών APROPESCA στον τομέα των προϊόντων της αλιείας και της υδατοκαλλιέργειας.  2. Υπεύθυνη οργάνωση παραγωγών APROPESCA - Ένωση παραγωγών αλιείας μικρής κλίμακας Rua da Assuncao, 88 P-4490 Povoa do Varzim.  3. Ζώνη στην οποία εφαρμόζεται το μέτρο Λιμένες Matosinhos, Douro, Aveiro και Povoa do Varzim.  4. Περίοδος εφαρμογής του μέτρου Ημερομηνία ισχύος αυτής της απόφασης μέχρι τις 31 Δεκεμβρίου 1994.  5. Κανόνες παραγωγής και εμπορίας Είδη: δίθυρα μαλάκια Παραγωγή - για κάθε σκάφος και για κάθε αλιευτικό ταξίδι, καθορίζεται ένα ανώτατο όριο αλιευμάτων σε συνάρτηση με τη ρύθμιση η οποία πρόκειται νομίμως να εκδοθεί ή να εγκριθεί στη συνέλευση των νομίμων αντιπροσώπων των παραγωγών διθύρων μαλακίων,  - η περίοδος εκμετάλλευσης των σκαφών που επιδίδονται στην αλίευση αχιβάδων εκτείνεται από Δευτέρα έως Παρασκευή, εξαιρουμένων κατά συνέπεια των Σαββάτων και Κυριακών, ενώ η εκφόρτωση και η εμπορία πρέπει να πραγματοποιούνται σύμφωνα με το ωράριο που  καθορίζεται για τις εργασίες εκφόρτωσης.  Προώθηση προϊόντων - καθιερωμένα είδη:  - μέγεθος 1: > 4,5 cm,  - μέγεθος 2: από 2,5 cm έως 4,5 cm,  - κατηγορίες φρεσκάδας: extra A μόνο,  - τιμή απόσυρσης καθορισμένη σε: μέγεθος 1: Esc 150/kg,  - τιμή απόσυρσης καθορισμένη σε: μέγεθος 2: Esc 110/kg.